Et hjemmerøveri på Fregatvej i Frederikshavn står muligvis for at blive opklaret. Nordjyllands Politi har fredag formiddag bedt om to grundlovsforhør fredag formiddag. Det skriver P4 Nordjylland. Politiet ønsker på nuværende tidspunkt ikke at give nogen som helst oplysninger i sagen. Hjemmerøveriet foregik onsdag aften. To gerningsmænd ringede på døren til en 45-årig kvinde. Da hun åbnede døren, løb de to ind i lejligheden og stjal computer m.m. Politiet har et signalement af røverne, og måske har det givet pote.

Referat:
To gerningsmænd brød onsdag aften ind hos en 45-årig kvinde i Frederikshavn.
De to røvere er nu muligvis fundet. Politiet har bedt om grundlovsforhør ved Retten i Hjørring fredag formiddag.

 